b'\n_START_ARTICLE_\nRiu Hudson\n_START_SECTION_\nNoms\n_START_PARAGRAPH_\nEl riu fou anomenat Muh-he-kun-ne-tuk, el Gran Mohegan, pels iroquesos, i fou conegut com a Muhheakantuck ("riu que flueix per dos camins") pels lenapes, tribu que habitaven les dues ribes de la part baixa del riu, a l\'actual Nova Jersey i l\'illa de Manhattan._NEWLINE_El primer nom donat pels holandesos al Hudson fou "Riu de la Muntanya". Posteriorment fou anomenat "Riu del Nord". El riu fou incl\xc3\xb2s en un mapa de 1529 d\'Esteban G\xc3\xb3mez i Diego Guti\xc3\xa9rrez. En aquest mapa era anomenat riu de San Antonio, en el context de la missi\xc3\xb3 espanyola d\'Ajac\xc3\xa1n, al segle XVI.'